Euroopa Liidu Teataja L 247 , 23/08/1989 Lk 0022 - 0030

Soomekeelne eriväljaanne: Peatükk 3 Köide 30 Lk 0096

Rootsikeelne eriväljaanne: Peatükk 3 Köide 30 Lk 0096



Komisjoni otsus, 18. juuli 1989, milles sätestatakse tõupuhaste tõusigade, nende sperma, munarakkude ja embrüote tunnistused (89/503/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 19. detsembri 1988. aasta direktiivi 88/661/EMÜ tõupuhaste tõusigade suhtes kohaldatavate zootehniliste standardite kohta [1], eriti selle artiklit 5 ja artikli 6 lõike 1 viiendat taanet, ning arvestades, et: on vaja määrata kindlaks, mis peavad olema esitatud tunnistuses; praktilistel põhjustel on vaja sätestada näidistunnistus ja tingimused, mille puhul andmed kantakse tõupuhaste tõusigade, nende sperma, munarakkude ja embrüotega kaasasolevasse dokumenti; käesoleva otsusega ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 1. Tõupuhaste tõusigade tunnistusel peavad olema järgmised andmed: - väljaandev asutus, - tõuraamatu nimetus, - number tõuraamatus, - väljaandmise kuupäev, - märgistamismeetod, - identifikatsioon, - sünniaeg, - tõug, - sugu, - aretaja nimi ja aadress, - omaniku nimi ja aadress, - põlvnemine: isa | isaisa | isaema | tõuraamatu number | tõuraamatu number | tõuraamatu number | ema | emaisa | emaema | tõuraamatu number | tõuraamatu number | tõuraamatu number | 2. Tunnistusele tuleb märkida looma, tema vanemate ja vanavanemate jõudluse kontrolli ning aretusväärtuse hindamise ajakohastatud tulemused koos esialgsetega. Artikkel 2 Artiklis 1 ettenähtud andmed võib esitada: 1) tunnistusel vastavalt I lisas esitatud näidisele; 2) tõupuhta tõuseaga kaasasolevatel dokumentidel. Sel juhul peavad pädevad asutused järgmises sõnastuses kinnitama, et artiklis 1 ettenähtud andmed on kõnealustes dokumentides esitatud: "Allakirjutanu kinnitab, et käesolevad dokumendid sisaldavad komisjoni otsuse 89/503/EMÜ artiklis 1 nimetatud andmeid." Artikkel 3 Tõupuhaste tõusigade sperma tunnistusel peavad olema järgmised andmed: - kõik artiklis 1 loetletud andmed kuldi kohta, kellelt sperma on saadud, - sperma identifitseerimist võimaldav teave, sperma võtmise kuupäev ning seemendusjaama ja vastuvõtja nimi ja aadress. Artikkel 4 Artikli 3 andmed võib esitada: 1) tunnistusel vastavalt II lisas esitatud näidisele; 2) tõupuhaste tõusigade spermaga kaasasolevatel dokumentidel. Sel juhul peavad pädevad asutused järgmises sõnastuses kinnitama, et artiklis 3 ettenähtud andmed on kõnealustes dokumentides esitatud: "Allakirjutanu kinnitab, et käesolevad dokumendid sisaldavad komisjoni otsuse 89/503/EMÜ artiklis 3 nimetatud andmeid." Artikkel 5 Tõupuhaste tõusigade munarakkude tunnistusele tuleb märkida järgmised andmed: - kõik artiklis 1 loetletud andmed emise kohta, kellelt munarakud on saadud, - munaraku identifitseerimist võimaldav teave, raku kogumise kuupäev ning kogumiskeskuse ja vastuvõtja nimi ja aadress. Kui kõrres on rohkem kui üks munarakk, peab see olema selgelt märgitud, lisaks sellele peavad kõik munarakud pärinema samalt emiselt. Artikkel 6 Artikli 5 andmed võib esitada: 1) tunnistusel vastavalt III lisas esitatud näidisele; 2) tõupuhaste tõusigade munarakkudega kaasasolevatel dokumentidel. Sel juhul peavad pädevad asutused järgmises sõnastuses kinnitama, et artiklis 5 ettenähtud andmed on kõnealustes dokumentides esitatud: "Allakirjutanu kinnitab, et käesolevad dokumendid sisaldavad komisjoni otsuse 89/503/EMÜ artiklis 5 nimetatud andmeid." Artikkel 7 Tõupuhaste tõusigade embrüote tunnistusele tuleb märkida järgmised andmed: - kõik artiklis 1 loetletud andmed doonoremise ja viljastanud kuldi kohta, - embrüo identifitseerimist võimaldav teave, seemendamise või viljastamise kuupäev, embrüo võtmise kuupäev ning embrüojaama ja vastuvõtja nimi ja aadress. Kui kõrres on rohkem kui üks embrüo, peab see olema selgelt märgitud, lisaks sellele peavad kõik embrüod olema samadelt vanematelt. Artikkel 8 Artikli 7 andmed võib esitada: 1) tunnistusel vastavalt IV lisas esitatud näidisele; 2) tõupuhaste sigade embrüotega kaasasolevatel dokumentidel. Sellisel juhul peavad pädevad asutused järgmises sõnastuses kinnitama, et artiklis 7 ettenähtud andmed on kõnealustes dokumentides esitatud: "Allakirjutanu kinnitab, et käesolevad dokumendid sisaldavad komisjoni otsuse 89/503/EMÜ artiklis 7 nimetatud andmeid." Artikkel 9 Käesolev otsus on adresseeritud liikmesriikidele. Brüssel, 18. juuli 1989 Komisjoni nimel komisjoni liige Ray Mac Sharry [1] EÜT L 382, 31.12.1988, lk 36. -------------------------------------------------- I LISA +++++ TIFF +++++ -------------------------------------------------- II LISA +++++ TIFF +++++ +++++ TIFF +++++ -------------------------------------------------- III LISA +++++ TIFF +++++ +++++ TIFF +++++ -------------------------------------------------- IV LISA +++++ TIFF +++++ +++++ TIFF +++++ --------------------------------------------------